**Tényői Polgárőr Egyesület**

**9111 Tényő, Győri út 59.**

18973767-1-08

A Tényői Polgárőr Egyesület hivatalosan 2002-ben került bejegyzésre. Az alapítók azzal a céllal hozták létre az egyesületet, hogy fennállása alatt - együtt működve Tényő község Önkormányzatával - folyamatosan a lakosság biztonságát, a köz- és magántulajdon védelmét tekintse kiemelt feladatának.

Ezen időszak alatt egyesületünk folyamatos fejlődésen ment keresztül. A kizárólag tényői lakosokból álló tagság szinte teljesen kicserélődött. A kezdeti 80-100 fős létszám az első néhány évben a mai 20-30 főre csökkent. Az elmúlt években megfiatalodtunk, több hölgy is kérte felvételét tagjaink sorába. A szolgálatba lépők egy jól felszerelt irodából tudnak elindulni és két szolgálati jármű is a rendelkezésünkre áll. Mindeközben folyamatosan fejlesztettük az eszközállományunkat és a tagok ruházatát is. Most már mindenki egységes polgárőr formaruhában teljesít szolgálatot. Az irodánkban kulturált körülmények között történik a szolgálat ellátásához szükséges adminisztráció, valamint pihenés közben teát, kávét lehet fogyasztani.

Egyesületünknek kiváló kapcsolatot sikerült kialakítania Tényő Község Önkormányzatával, a Tényői Ady Endre Általános Iskolával, a Tényői Sportegyesülettel, valamint a rendőrséggel is. Ennek az együttműködésnek, valamint a lakossággal való szoros kapcsolattartásnak köszönhetően teljes mértékben településünk igényeire szabva tudjuk végezni a szolgálat ellátását. Járőreink minden hétvégén és hétköznap is felbukkannak a falu pontjain, jelentősen növelve ezzel a lakosság biztonság érzetét. A rendőrség körzeti megbízottja szerint is, egyesületünk tevékenységének is köszönhetően településünkön a közbiztonság nagyon jónak mondható, a szabálysértések, bűncselekmények száma elenyésző. Több önkormányzati beruházás is zajlott, zajlik településünkön. A folyamatos polgárőri jelenlétnek köszönhetően az építkezésekről sem építőanyagot, sem felszerelést nem tulajdonítottak el.

Nem végezünk vállalkozói tevékenységet, bevételünk kizárólag támogatásból, pályázatokból és a magánszemélyek felajánlott SZJA 1 %-ából tevődik össze. Kiemelt fontosságú támogatóink a Győr-Moson-Sopron Megyei Polgárőr Szövetség és az Országos Polgárőr Szövetség - ahonnan a szakmai segítségen és irányításon kívül – anyagi támogatást is kapunk működésünk finanszírozására. Két polgárőr jármű áll rendelkezésünkre a Rendőrségnek, illetve az Országos Polgárőr Szövetségnek köszönhetően. Hasonlóan fontos számunkra a Tényő község Önkormányzatával meglévő kiváló kapcsolat. Miután megszűnt településünkön a körzeti megbízotti kirendeltség, megkaptuk szívességi használatra azt. Jelenleg is innen indulnak felügyelni a közrendet járőreink és ide térnek vissza, ha szolgálat közben egy kis frissítésre van szükségük. Kézenfekvő volt, hogy a polgárőrautók az iroda közelében legyenek tárolva, amihez szintén az önkormányzattól kaptunk garázst és parkolási lehetőséget.

Az utóbbi időben, Tényő Község Önkormányzatával együttműködve, az egész települést érintő rendezvényeket is szervezünk, „Polgárőr Napot” falunap jelleggel, hulladékgyűjtési akciókat, a polgárőrség munkáját népszerűsítő rendezvényeket. Segítjük Tényő egyéb civil szervezeteinek rendezvényeit, polgárőri jelenlét biztosításával, igyekszünk aktív résztvevői is lenni a munkájuknak.

A jövőben is fent kívánjuk tartani a kialakult kiváló kapcsolatainkat Tényő község Önkormányzatával, a Tényői Ady Endre Általános Iskolával és a településen működő civil szervezetekkel.

Tényő, 2022. április 5.

Móri Ferenc

Tényői Polgárőr Egyesület, elnök

Spolok občianskej stráže v obci Tényő

Spolok občianskej stráže v obci Tényő bolo oficiálne zaregistrované v roku 2002. Zakladatelia založili združenie s cieľom, aby počas jeho existencie a v spolupráci s obcou Tényő zabezpečili bezpečnosť obyvateľstva a ochranu verejného a súkromného majetku.

Za toto obdobie prešlo naše združenie neustálym vývojom. Pôvodné členstvo zakladateľov sa takmer úplne vymenilo. Počiatočný počet členov klesol z 80-100 na súčasných 20-30. Za posledné roky sme omladli, do našich radov sa prihlásilo viacero dám. Tí, ktorí nastupujú do služby, môžu odchádzať do terénu z dobre vybavenej základne a majú k dispozícii aj dve služobné vozidlá. Medzitým sme neustále zlepšovali naše aktíva a oblečenie členov. Teraz sú všetci v uniforme. V našej kancelárii prebieha administratívna práca, ktorá je potrebná na výkon služby v kultivovaných podmienkach, a počas odpočinku je možné konzumovať čaj a kávu.

Naše združenie má vybudovaný výborný vzťah so samosprávou obce Tényő, Základnou školou Adyho Endre v Tényő, Športovým klubom v Tényő a políciou. Vďaka tejto spolupráci a blízkemu kontaktu s obyvateľstvom sme schopní poskytnúť službu šitú na mieru potrieb našich obyvateľov. Naše hliadky sa v obci objavujú každý víkend aj počas pracovných dní, čím výrazne zvyšujú pocit bezpečia obyvateľov. Podľa okresného zástupcu polície je vďaka aktivitám nášho združenia verejná bezpečnosť veľmi dobrá, počet priestupkov a trestných činov je zanedbateľný. Vďaka nepretržitej prítomnosti civilnej stráže zo stavenísk nebol odcudzení stavebný ani spotrebný materiál.

Nevykonávame žiadnu podnikateľskú činnosť, naše príjmy tvoria výlučne granty, a príjmy z 1 % z daní fyzických a právnických osôb. Našimi najvýznamnejšími sponzormi sú Spolok občianskej stráže župy Győr-Moson-Sopron a Národná asociácia občianskej stráže, od ktorých okrem odbornej pomoci dostávame aj finančnú podporu na financovanie prevádzky. Vďaka Polícii a Národnej asociácii civilnej stráže máme k dispozícii dve vozidlá. Rovnako dôležité sú pre nás vynikajúce vzťahy s obcou Tényő. Po zrušení úradu okresného komisára v našej obci, miestnosť sme dostali do užívania, ktorá slúži ako základňa - východiskový bod každej služby. Členovia civilnej stráže sa sem vracajú, ak potrebujú počas služby malé občerstvenie. Garáž a parkovacie miesto pre služobné vozidlá civilnej stráže sme dostali od samosprávy, nakoľko musia stáť v blízkosti základne.

V poslednom období v spolupráci s obcou Tényő organizujeme rôzne podujatia, ako Deň občianskej stráže, akcie na odvoz odpadu a akcie propagujúce prácu občianskej stráže. Našou prítomnosťou pomáhame na podujatiach iných organizácií v Tényő, a snažíme sa byť aj aktívnymi účastníkmi ich práce.

Výborné vzťahy s obcou Tényő, Základnou školou Adyho Endre v Tényő, ako aj s ostatnými organizáciami v obci mienime zachovať aj v budúcnosti.

V Tényő, dňa 5. apríla 2022

Ferenc Móri